FI Euroopan unionin virallinen lehti C 127/16

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

(2006/C 127/08)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

5 artiklassa ja 17 artiklan 2 kohdassa tarkoitettu rekisteröintihakemus

”EKSTRA DEVIŠKO OLJČNO OLJE SLOVENSKE ISTRE”

EY nro: SI/0420/29.10.2004

SAN ( X ) SMM ( )

Tämä yhteenveto on laadittu ainoastaan tiedotustarkoituksiin. Hakemuksen täydelliset tiedot löytyvät eritelmästä, joka on saatavissa kohdassa 1 ilmoitetuilta kansallisilta viranomaisilta ja Euroopan komissiolta (1).

1. Jäsenvaltion toimivaltainen viranomainen:

Nimi: Ministrstvo za kmetijstvo, gozdarstvo in prehrano Osoite: Dunajska cesta 58, SLO-1000 Ljubljana Puhelin: (386-1) 478 90 00 Faksi: (386-1) 478 90 55 Sähköposti: varnahrana.mkgp@gov.si

2. Hakijaryhmittymä:

Nimi: DOSI — Društvo Oljkarjev Slovenske Istre Osoite: p.p. 55, SLO-6310 Izola Puhelin: — Faksi: — Sähköposti: — Kokoonpano: Tuottaja/jalostaja ( X ) Muu ( )

3. Tuotelaji:

Luokka 1.5. Öljy

4. Eritelmä:

(yhteenveto 4 artiklan 2 kohdan edellytyksistä)

4.1 Tuotteen nimi: ”Ekstra deviško oljčno olje Slovenske Istre”

4.2 Tuotteen kuvaus: Alkuperänimityksellä Ekstra deviško oljčno olje Slovenske Istre (Slovenian Istriasta peräisin oleva ekstra-neitsytoliiviöljy) varustettu oliiviöljy saadaan Slovenian Istriassa viljellyistä oliivipuista. Tietystä ilmoitetusta oliivilajikkeesta saadun öljyn on koostuttava vähintään 80-prosenttisesti kyseisestä lajikkeesta. Hyväksyttyjä lajikkeita ovat Istrska belica, Leccino, Buga, Črnica, Maurino, Frantoio ja Pendolino.

Kemiallinen koostumus:

Ekstra deviško oljčno olje Slovenske Istre –oliiviöljylle on ominaista korkea öljyhappopitoisuus (3 72), alhainen linolihappopitoisuus (£ 8,0) sekä korkea antioksidanttipitoisuus. Sen peroksidiluku on £ 7 mekv. O2/kg.

Aistinvaraiset ominaisuudet:

Istrian oliiviöljylle on ominaista hedelmäinen maku, jossa tuntuvat oliivin lisäksi muiden hedelmien aromit. Öljyssä ei sallita maku-, haju- tai värivirheitä, ja sen aistinvaraisen kokonaisarvioinnin pisteiden on oltava 3 6,5.

4.3 Maantieteellinen alue: Alkuperänimityksellä Ekstra deviško oljčno olje Slovenske Istre varustettu oliiviöljy tuotetaan, jalostetaan ja kauppakunnostetaan Slovenian Istriassa. Slovenian Istriaa rajaavat:

pohjoisessa Slovenian ja Italian raja

lännessä meri

etelässä Slovenian ja Kroatian raja

idässä Karstin ylänkö.

4.4 Alkuperätodisteet: Tuotantoalue määritellään edellä olevassa 4.3 kohdassa. Öljyn tuotantomenetelmän on täytettävä vaatimukset, joilla taataan Ekstra deviško oljčno olje Slovenske Istre -oliiviöljyn erittäin korkeat laatu ja erityisominaisuudet.

Tuottajien on oltava rekisteröityjä kyseisellä määritetyllä alueella ja kuuluttava tuottajarekisteriin. Öljyn puristuksen on niin ikään tapahduttava kyseisellä alueella sijaitsevissa rekisteröidyissä öljynpuristamoissa. Öljyä varastoitaessa kaikissa säiliöissä on oltava merkintä ”geografsko poreklo” (maantieteellinen alkuperä) sekä sarjanumero. Kaikkien sarjaan liittyvien tietojen on oltava myös etiketissä. Öljyn pullotus sallitaan vain rekisteröidyissä pullottamoissa, jotka sijaitsevat määritetyllä alueella.

4.5 Valmistusmenetelmä: Valmistuksessa on noudatettava seuraavia vaatimuksia:

öljy on puristettava oliiveista alle 27oC lämpötilassa

muiden lisäaineiden kuin veden käyttäminen on kiellettyä

oliivit on puristettava 48 tunnin kuluessa korjuusta.

Ekstra deviško oljčno olje Slovenske Istre–oliiviöljyn valmistusvaiheet ovat seuraavat:

oliivien viljely, jossa valvotaan tuotettuja määriä ja käytettyjä lajikkeita

oliivien käsin tapahtuva kerääminen, kun oliivit ovat saavuttaneet optimaalisen kypsyysasteen

oliivien säilytys enintään 48 tunnin ajan

puristaminen rekisteröidyissä öljynpuristamoissa valvotuissa olosuhteissa (hygienia, lämpötila, tuotos)

varastointi asianmukaisesti merkityissä säiliöissä sopivassa lämpötilassa (12 — 20 oC)

näytteenotto (laadunvalvonta)

pullotus ja etiketöinti rekisteröidyissä pullottamoissa

pullotetun öljyn varastointi.

4.6 Yhteys maantieteelliseen alkuperään: Ekstra deviško oljčno olje Slovenske Istre –öljyn erityislaatuun vaikuttaa ratkaisevasti valittu lajike. Eniten käytetään Istrska belica-lajiketta, jonka oliiveista saadaan riittävän kypsinä öljyä, jolle on ominaista erityisen korkea fenolien (luonnon antioksidanttien) pitoisuus. Nämä luonnon antioksidantit suojaavat öljyä pilaantumiselta ja pitävät sen kauemmin tuoreena ja laadultaan vakaana.

Aitous:

Slovenian Istria on maantieteellisen sijaintinsa vuoksi oliivinviljelylle erityisen otollista aluetta: se sijaitsee Välimeren pohjoisimman kärjen tuntumassa ja nauttii Välimeren ilmastosta, minkä ansiosta öljyn tuotoksen ja sen fenolipitoisuuden suhde on erityisen hyvä. Tästä johtuu Ekstra deviško oljčno olje Slovenske Istre -öljyn korkea antioksidanttien ja fenolien pitoisuus ja erinomainen laatu. Öljyn laatuun vaikuttaa lisäksi Slovenian Istrian maaperä, joka koostuu pääosin karbonaattikerrostumasta ja sitä peittävästä hiesusavimaakerroksesta (kyllästymisaste yli 50 prosenttia) ja soveltuu mitä parhaiten oliivipuiden kasvualustaksi.

Historiallinen tausta:

Istrian alueen öljyntuotantoperinteestä on todisteita jo varhaisilta ajoilta. Kreikkalainen historijoitsija Pausanias (180–115 eKr.) mainitsee Kreikkaa koskevassa matkakuvauksessaan (sen 10.32.19 kohdassa) Istrian oliiviöljyn. Alueella harjoitettu öljynvalmistus mainitaan myös useissa lähteissä vuodesta 1201 aina 1600-luvulle ja nykypäivään asti (ks. hakemukseen liitetty yksityiskohtainen luettelo). Nämä lähteet osoittavat, kuinka Istrian oliiviöljyntuotanto on kehittynyt vuosisatojen kuluessa. Perinteiset menetelmät ja vuosisatojen kuluessa hankittu kokemus ja tietämys myötävaikuttavat vielä tänäkin päivänä alueen öljyn korkeaan laatuun.

4.7 Valvontaelin:

Nimi: INSPECT d.o.o Bureau Veritas Company Osoite: Linhartova 49a, SLO-1000 Ljubljana Puhelin: (386-1) 475 76 70 Faksi: (386-1) 474 76 02 Sähköposti: inspect@bureauveritas.com

4.8 Merkintä: Alkuperänimityksellä varustettu Ekstra deviško oljčno olje Slovenske Istre -öljy merkitään oliiviöljyn kaupan pitämistä koskevista vaatimuksista annetun komission asetuksen (EY) N:o 1019/2002 mukaisesti.

Ekstra deviško oljčno olje Slovenske Istre -öljyä saa pullottaa ainostaan Slovenian Istrian alueella. Etikettiin on alkuperänimityksen Ekstra deviško oljčno olje Slovenske Istre lisäksi tehtävä merkinnät ”prvo hladno prešanje” (ensimmäinen kylmäpuristus) tai ”hladno stiskanje” (kylmäpuristus).

Tuotteen jäljitettävyyden varmistamiseksi tuottajaliitto antaa sarjanumeroilla varustetut etiketit määritetyn alueen oliiviöljyntuottajarekisterin mukaisesti.

4.9 Kansalliset vaatimukset: Suojattua alkuperänimitystä ”Ekstra deviško oljčno olje Slovenske istre” koskevat säännöt (Slovenian virallinen lehti nro 47/04).

(1) Euroopan komissio, Maatalouden ja maaseudun kehittämien pääosasto, Maataloustuotteiden laatupolitiikan yksikkö, B-1049 Bryssel.